РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/220-18

28. септембар 2018. године

Б е о г р а д

З А П И С Н И К

81. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 28. СЕПТЕМБРА 2018. ГОДИНЕ

Седница је почела у 11,00 часова.

Седницом је председавао Ђорђе Комленски, председник Одбора.

Седници су присуствовали чланови Одбора: Бојан Торбица, Весна Марковић, Александра Мајкић, Јелена Жарић Ковачевић, Србислав Филиповић, Војислав Вујић, заменик члана, Елвира Ковач, заменик члана, Милена Ћорилић, заменик члана.

Седници нису присуствовали чланови Одбора: Крсто Јањушевић, Неђо Јовановић, Гордана Чомић, Дејан Шулкић, Саша Радуловић, Бајро Гегић, Вјерица Радета и Весна Николић Вукајловић.

Седници су присуствовали представници: из Министарства заштите животне средине: Татјана Калуђеровић, руководилац Групе за нормативно-правне послове у области управљања отпадом и отпадним водама.

Д н е в н и р е д:

- Усвајање записника 80. седнице Одбора -

1. Разматрање Предлога закона о изменама и допунама Закона о заштити животне средине, који је поднела Влада;

2. Разматрање Предлога закона о потврђивању Споразума између Владе Републике Србије и Владе Републике Хрватске о сарадњи у области заштите животне средине и очувања природе, који је поднела Влада;

3. Разматрање Предлога закона о потврђивању Споразума о очувању афричко-евроазијских миграторних птица водених станишта, који је поднела Влада;

4. Разматрање Предлога закона о потврђивању Протокола о одрживом транспорту уз Оквирну конвенцију о заштити и одрживом развоју Карпата, који је поднела Влада;

5. Разматрање Предлога закона о потврђивању Споразума о очувању популација слепих мишева у Европи, који је поднела Влада.

Одбор је једногласно усвојио дневни ред (са девет гласова за).

Пре преласка на одлучивање о тачкама дневног реда, Одбор је једногласно усвојио записник 80. седнице Одбора (са девет гласова за).

Прва тачка дневног реда: Разматрање Предлога закона о изменама и допунама Закона о заштити животне средине, који је поднела Влада

Одбор је размотрио Предлог закона о изменама и допунама Закона о заштити животне средине, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (са девет гласова за).

За известиоца Одбора на седници Народне скупштине одређен је председник Одбора.

Друга тачка дневног реда: Разматрање Предлога закона о потврђивању Споразума између Владе Републике Србије и Владе Републике Хрватске о сарадњи у области заштите животне средине и очувања природе, који је поднела Влада

Одбор је размотрио Предлог закона о потврђивању Споразума између Владе Републике Србије и Владе Републике Хрватске о сарадњи у области заштите животне средине и очувања природе, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео већином гласова (са осам гласова за и један није гласао).

За известиоца Одбора на седници Народне скупштине одређен је председник Одбора.

Трећа тачка дневног реда: Разматрање Предлога закона о потврђивању Споразума о очувању афричко-евроазијских миграторних птица водених станишта, који је поднела Влада

Одбор је размотрио Предлог закона о потврђивању Споразума о очувању афричко-евроазијских миграторних птица водених станишта, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (са девет гласова за).

За известиоца Одбора на седници Народне скупштине одређен је председник Одбора.

Четврта тачка дневног реда: Разматрањe Предлога закона о потврђивању Протокола о одрживом транспорту уз Оквирну конвенцију о заштити и одрживом развоју Карпата, који је поднела Влада

Одбор је размотрио Предлог закона о потврђивању Протокола о одрживом транспорту уз Оквирну конвенцију о заштити и одрживом развоју Карпата, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (са девет гласова за).

За известиоца Одбора на седници Народне скупштине одређен је председник Одбора.

Пета тачка дневног реда: Разматрањe Предлога закона о потврђивању Споразума о очувању популација слепих мишева у Европи, који је поднела Влада

Одбор је размотрио Предлог закона о потврђивању Споразума о очувању популација слепих мишева у Европи, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (са девет гласова за).

За известиоца Одбора на седници Народне скупштине одређен је председник Одбора.

Седница је завршена у 11,05 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић Ђорђе Комленски